Sam Kranzpnu-rlimz (70)
Nabz ne Devet kx yrbzle mz kxrmailz ngr dzbe kxnzngrng.
1 Gct, vz-anim mz nzarlapx-krm ninge.
Kxetu, rnekim mz nzokatr-krm ninge.
2 Okatrp ninge mz nzaovxio-krnge kxnzrpilr na-abzlr ninge,
Murde drtqdr namya mzli kc nadwasz-ngrdr ninge.
Mzli kc nametx-ngrmlr bange.
Mz nzrka-krbzme badr nzabrtz-zlwzngr,
5 Yawe Gct, trxplr-zvzwxu, x trpnzngr scnge zmatq.
Vz-anim, kx Gct.
Murde nim txpwz Mevalu rnge.
